ಫ್ಲಿಕರ್ ಎರಡು ವಿಧವಾದ ಖಾತೆಗಳನ್ನು ಕೊಡಮಾಡುತ್ತದೆ: ಉಚಿತ ಮತ್ತು ಪ್ರೋ (ವೃತ್ತಿಪರ).
ಉಚಿತ ಖಾತೆಯನ್ನು ಹೊಂದಿರುವವರು ತಿಂಗಳಿಗೆ ೧೦೦ MBಯವರೆಗೆ ಛಾಯಾಚಿತ್ರಗಳ ಸೇರ್ಪಡೆ ಹಾಗೂ ಮಾಹೆಯಾನ ಎರಡು ದೃಶ್ಯಾವಳಿಗಳ ಸೇರ್ಪಡೆ ಮಾಡಿಕೊಳ್ಳಬಹುದು. ಅಲ್ಲದೆ ಉಚಿತ ಬಳಕೆದಾರರೊಬ್ಬರದು ತಾಣದಲ್ಲಿ ೨೦೦ಕ್ಕೂ ಹೆಚ್ಚು ಛಾಯಾಚಿತ್ರಗಳಿದ್ದರೆ ಅವರು ಇತ್ತೀಚಿನ ೨೦೦ ಛಾಯಾಚಿತ್ರಗಳನ್ನು ಮಾತ್ರ ತಮ್ಮ ಫೋಟೋಸ್ಟ್ರೀಂನಲ್ಲಿ ನೋಡಬಹುದು. ಮುಂಚೆ ಸೇರ್ಪಡೆಯಾಗಿದ್ದ ಇತರ ಛಾಯಾಚಿತ್ರಗಳು ಈ ತಾಣದಲ್ಲಿಯೇ ಸಂಗ್ರಹವಾಗಿರುತ್ತವೆ ಹಾಗೂ ಈ ಛಾಯಾಚಿತ್ರಗಳಿಗೆ ಕೊಂಡಿಗಳು ಬ್ಲಾಗ್ ಪೋಸ್ಟ್ ಗಳಲ್ಲಿ ಕ್ರಿಯಾಶೀಲವಾಗಿರುತ್ತವೆ. ಉಚಿತ ಗ್ರಾಹಕರು ಸಹ ಗರಿಷ್ಠ ೧೦ ಛಾಯಾಚಿತ್ರ ಕೊಳಗಳನ್ನು ಸೇರಿಸಬಹುದು. ಯಾವುದೇ ಉಚಿತ ಖಾತೆಯು ಸತತವಾಗಿ ೯೦ ದಿನಗಳವರೆಗೆ ನಿಷ್ಕ್ರಿಯವಾಗಿದ್ದರೆ ಅದನ್ನು ರದ್ದುಗೊಳಿಸಲಾಗುತ್ತದೆ. ಉಚಿತ ಖಾತಿಯಲ್ಲಿ ಯಾರೂ (ಖಾತೆದಾರ ಸೇರಿದಂತೆ) ಮೂಲಕಡತವನ್ನು ತೆರೆಯುವಂತಿಲ್ಲ. ಆ ಖಾತಿಯನ್ನು ಪ್ರೋ ಖಾತೆಯ ಮಟ್ಟಕ್ಕೆ ಏರಿಸಲ್ಪಟ್ಟರೆ ಮೂಲಕಡತಗಳು ಇಳಿಸಲ್ಪಡಲು ದೊರೆಯುತ್ತವೆ.

ಪ್ರೋ ಖಾತೆದಾರರು ಅಮಿತ ಸಂಖ್ಯೆಯ ಛಾಯಾಚಿತ್ರಗಳನ್ನು ಹಾಗೂ ವಿಡಿಯೋ(ದೃಶ್ಯಾವಳಿ)ಗಳನ್ನು ಪ್ರತಿ ತಿಂಗಳು ಸೇರ್ಪಡೆ ಮಾಡಿಕೊಳ್ಳಬಹುದು ಮತ್ತು ಅನಿಯಮಿತ ಬ್ಯಾಂಡ್ ವಿಸ್ತಾರ ಮತ್ತು ಸಂಗ್ರಹಗಳನ್ನು ಸಹ ಹೊಂದಬಹುದು. ಛಾಯಾಚಿತ್ರಗಳನ್ನು ೬೦ ಗುಂಪು ಕೊಳಗಳಲ್ಲಿ ಶೇಖರಿಸಬಹುದು ಹಾಗೂ ಪ್ರೋ ಖಾತೆದಾರರು ಜಾಹಿರಾತುರಹಿತ ಬ್ರೌಸಿಂಗ್ ಮಾಡಬಹುದು ಹಾಗೂ ಖಾತೆಯ ಅಂಕಿಅಂಶಗಳನ್ನು ಪರಿಶೀಲಿಸಬಹುದು.

ಇತಿಹಾಸ
ಗೆಟ್ಟಿ ಇಮೇಜೆಸ್‌
ಖಾತೆಗಳು
ಕಾರ್ಪೋರೇಟ್ ಬದಲಾವಣೆಗಳು